section_heading: Povijest
paragraph_text: Neville je sličan most napravio i kod željezničkog kolodvora. Ti njegovi ravni industrijski mostovi nikako se nisu svidjeli Venecijancima, a imali su i jednu manu, visinu od svega 4 metra, tako da su otežavali promet po kanalu. Za razdoblja fašizma most je već korodirao, a pokazivao je i statičke probleme. Tad je napravljen natječaj za novi kameni most na kojem su pobijedili arhitekti Torres i Briazza.